《舟行》
宋代·赵蕃

夜来投宿定花浦，乞晓占风更前迈。
波涛汹涌势莫遏。顾视吾舟真若芥。
是时霜威甚可怖，篙师战缩不可耐。
急温浊酒浇肺肝，向者饥寒夫安在。
自怜不比娄师德，未可轻犯垂堂戒。
径搜苦语谢江神，恐惧偷生勿吾怪。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。